Burjassot incorpora huit nous agents de Policia Local a la seua plantilla
2025-07-24

L’Ajuntament de Burjassot ha rebut aquest matí als huit nous agents que ja formen part de la plantilla del seu Policia Local.

L’alcalde, Rafa García, acompanyat del regidor de Governació, Juan Gabriel Sánchez i de la regidora de Personal, Mª Ángeles Navarro, han donat la benvinguda als nous agents al municipi. Tampoc no ha faltat a la presentació el Comissari Principal Cap de la Policia Local de Burjassot, José Javier Collado Pérez.

“A poc a poc, la nostra plantilla de la Policia Local continua augmentant els seus efectius i això redundarà d’una manera molt positiva en la seguretat de les nostres veïnes i els nostres veïns“, ha assenyalat el màxim representant municipal que ha donat la benvinguda als huit agents al municipi “esperant que desenvolupen una gran labor professional a Burjassot”.

Aquests agents s’uneixen als 14 que es van incorporar a la fi de l’any passat, després de la consolidació de la plantilla.